Efoyê Esed
Efoyê Esedê Sefo yan jî bi kurtî Efoyê Esed (jdb. 1927 − m. 1999), dengbêjekî navdar ê kurd ê Ermenistanê bû ku di 1ê kanûna paşîn a 1927an de li gundê kurdên êzdiyan Heko yê navçeya Talînê, li Ermenistanê, hatiye ser dinyayê.

Dengbêj di navbera salên 1958 û 1960î de li Radyoya Êrîvanê bû mêvan û zêdeyî 15 kilamên wî hatin tomarkirin. Stranên wî îro jî li dengxaneya Radyoyê Êrîvanê tên parastin. Efoyê Esed gelek stranên govendê, bengîtiyê û mêraniyê dizanibû û ligel dengekî şîrîn stran digotin.

Çend kilamên wî yên navdar 
 Berîvanê
 Şîrîn Şêxê
 Dotman
 Ahmedo Ronî
 Tu dîn î
 Were lo, lo
 Dayê Merûmê

Efoyê Esed salên dawî yên jiyana xwe li Rûsyayê derbaz kir û di 29ê kanûna paşîn a 1999an de çû ber dilovaniya Xwedê. Ew li nav mexberên êzdiyan li gundê Bezopasno yê navçeya Trunovskê (Stavrapol, Rûsya) hate veşartin.

Çavkanî 

 Mamoste Welî Sebrî, li ser Facebookê, 26.07.2014.

Êzîdî
Dengbêj
Jidayikbûn 1927
Mirin 1999
Radyoya Êrîvanê
Kurd